hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy es hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ոստիկանությունում ծառայողական քննություն է սկսվել ապրիլի 6-ին ՀՀ ոստիկանության Սիսիանի բաժնում նույն քաղաքի բնակիչ Գառնիկ Մ-ին ծեծի ենթարկելու հնարավոր դեպքի կապակցությամբ: Այս մասին Forrights.am-ին երեկ հայտնեցին ՀՀ ոստիկանության հասարակայնության հետ կապերի և լրատվության վարչությունից:
60 տարեկան Գառնիկ պապին՝ հիշեցնենք, ահազանգել էր լրատվամիջոցներին, որ ոստիկաններն իրեն գիշերով բերման են ենթարկել, ծեծել են, պահանջելով, որ իր վրա գողություն վերցնի: Նա ամբողջ գիշեր բաժնում է անցկացրել, իսկ տուն գնալուց հետո գլխապտույտներ է ունեցել, տեղափոխվել է Սիսիանի հիվանդանոց, որտեղ կաթիլային են միացրել: ԶԼՄ-ներով տարածված տեսանյութում, որում տղամարդը պատմում է իր հետ կատարվածի մասին, երևում էր, որ նրա դեպմքին բազմաթիվ արյունոտ վերքեր կան: Նա վստահեցրել է, որ իրեն ծեծի ենթարկողը Սիսիանի ոստիկանության պետի ԺՊ Գարիկ Մուրադյանն է:
ՀՀ գլխավոր դատախազությունը հավաքել է դեպքին առնչվող բոլոր հրապարակումները, այդ թվում նշված տեսանյութը և ուղարկել է դրանք հատուկ քննչական ծառայություն, որն էլ ներկայում զբաղվում է այդ գործով:
Հատուկ քննչական ծառայության խոսնակ Մարինա Օհանջանյանը Forrights.am-ին հայտնեց, որ նյութերը դեռ չեն ստացվել: «Ստանալուն պես դրանց ընթացք կտրվի», — ասաց ՀՔԾ խոսնակը:
Ապրիլի 7-ին էլ մեկ այլ միջադեպ է տեղի ունեցել ոստիկանների մասնակցությամբ: Նրանք բռնություններ են կիրառել Սիսիանի ավագաու անդամ Մարտին Հարությունյանի, նրա հոր և հորեղբոր որդու  նկատմամբ, այն բանի համար, որ նրանք չեն ներկայացրել ոստիկաններին տեղաշարժի թերթիկ և անձնագրեր: Նրանց կանչել են բաժին ու ծեծի են ենթարկել բաժնի մոտ:
«Մեր ուսումնասիրությունները ցույց են տալիս, որ այլ քաղաքացիներ էլ կան, որոնք տուժել են այս հանցավոր խմբից», — ասում է փաստաբան Լուսինե Զեյնալյանը:
Ըստ Քննչական կոմիտեի պաշտոնական հաղորդագրության՝ Հարությունյանները խախտել են ՀՀ-ում հայտարարված արտակարգ դրության ժամանակահատվածում հաստատված կարգը ու չեն ենթարկվել ոստիկանության ծառայողների՝ անձը հաստատող փաստաթղթերն ու տեղաշարժման թերթիկը ներկայացնելու օրինական պահանջներին, որի համար հրավիրվել են ոստիկանության Սիսիանի բաժին:
«Իմանալով վերջիններիս՝ Ոստիկանության բաժին հրավիրվելու մասին՝ ժամը 15:30-ի սահմաններում ոստիկանության Սիսիանի բաժնի վարչական շենքի դիմաց են հավաքվել նրանց մտերիմները, ովքեր, հասարակության նկատմամբ ցուցաբերելով բացահայտ անհարգալից վերաբերմունք, տևական ժամանակ դիտավորությամբ կոպիտ կերպով խախտել են հասարակական կարգը, որը զուգորդվել է ոստիկանության ծառայողների նկատմամբ առողջության համար ոչ վտանգավոր բռնություն գործադրելով՝ քաշքշելով և մարմնի տարբեր հատվածներին հարվածներ հասցնելով, հայհոյելով, երթևեկությունը խոչընդոտելով»,- ասված է հաղորդագրության մեջ:
Այսպիսով, պաշտոնական հաղորդագրություններից ակնհայտ է ոստիկաններին արդարացնելու միտումը: Մինչդեռ ականատեսները վկայում են, որ ԺՊ Գարիկ Մուրադյանը ոստիկանության դիմաց հավաքված սիսիանցիներին ամենավերջին հայհոյանքներն է հասցրել, ասելով՝ «Ավտոմատը բերեք, սրանց սաղին գնդակահարելու եմ»:
Սիսիանում ընդվզում է հասունանում ընդդեմ ոստիկանության պետի ԺՊ-ի:
Դատախազություն են ուղարկվել նաև այլ քաղաքացիների դիմումներ, որոնք բողոքել են նույն Սիսիանի բաժին գտնվելու ընթացքում ոստիկանության ծառայողների կողմից իրենց նկատմամբ բռնություններ գործադրելու վերաբերյալ:
Փաստորեն, Սիսիանի «բաժնում» քաղաքացուն ծեծելը ավանդույթ է:
Նախորդ նյութըՍիսիանում ոստիկանների հետ կապված միջադեպի վերաբերյալ հրապարակումներն ուղարկվել են ՀՔԾ
Հաջորդ նյութըՀՀ-ում կորոնավիրուսից մահվան 12-րդ դեպքն է գրանցվել
«Մենք երկու տարի է քարի հետ ենք խոսում»
Հայտնաբերվել է անհետ կորած համարվող զինծառայող, վիճակը բավարար է
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.